Μικρός Ήρως

Ο Μικρός Ήρως ήταν εβδομαδιαίο περιοδικό που συνέγραφε ο Στέλιος Ανεμοδουράς με το ψευδώνυμο "Θάνος Αστρίτης"Σπονδή στο Θάνο Αστρίτη"Ο Μικρός Ήρωας – Έτσι άρχισαν όλα"Ηλίας Λάγιος, συνέντευξη από το Στ. Ανεμοδουρά στο περιοδικό "Ωλήν" (1982) και διάνθιζε με σχέδιά του κυρίως ο Βύρων Απτόσογλου. Πρόκειται για τις περιπέτειες τριών ηρωικών Ελληνόπουλων (του Γιώργου Θαλάσση, της Κατερίνας και του "Σπίθα") κατά τη διάρκεια της κατοχής και του αγώνα τους απέναντι σε Γερμανούς, Ιταλούς και Βούλγαρους φασίστες, ενώ υπήρξαν και περιπέτειες με αντιπάλους Ιάπωνες. Κυκλοφόρησε για μία ολόκληρη 15ετία, από τις 24 Φεβρουαρίου του 1953Μανώλης Πιμπλής, 'Ήρως ετών 50, τόμων εκατό", εφημερίδα "ΤΑ ΝΕΑ",
 φύλλο 21-2-2003 (με τίτλο 1ου τεύχους "Ελεύθερος Σκλάβος") έως τις 18 Ιουνίου του 1968Γιώργος Γ. Βλάχος, "ΉΡΩΕΣ του Στέλιου Ανεμοδουρά", έκδοση "Comics & Crosswords publications", Αθήνα 2015, σελ. 49 όταν και διακόπηκε απότομα στο τεύχος 798 (τίτλος: "Ένας Μικρός, Μικρός, Μικρός Ήρως") για να συνεχισθεί άμεσα με πλήρη εικονογράφηση. Η αρχική έκδοση περιλαμβάνει συνολικά 25.536 σελίδεςΆρης Μαλανδράκης, Κυριακάτικη Ελευθεροτυπία, φύλλο της 27 Οκτωβρίου 2002, σελ. 18: "Τα χρωματιστά ΌΧΙ". Στις 5 Μαΐου του 1995 κυκλοφόρησε το τεύχος 577 (Β΄περιόδου) του περιοδικού Αντί το οποίο προσέφερε στους αναγνώστες του δυο ακόμη ανέκδοτα τεύχη του Μικρού Ήρωα, τα υπό αριθμούς 799 και 800, που ολοκλήρωσαν τη σειρά. Επανεκδόθηκε αρκετές φορές και έχει διασκευασθεί και για το θέατρο. Σήμερα, κυκλοφορούν συλλεκτικοί τόμοι από τις ομώνυμες εκδόσεις (εκδόσεις "Μικρός Ήρως" - πρώην "Comics & Crosswords Puplications L.P.") του εγγονού του Στέλιου Ανεμοδουρά, Λεωκράτη Ανεμοδουρά. Ο Μικρός Ήρως επανεκδόθηκε αρκετές φορές, είτε υπό μορφή κόμικς πλήρους εικονογράφησης (1968-71), είτε υπό μορφή κειμένου με εικόνες, είτε υπό μορφή συλλεκτικών τόμων (1986) ή με μορφή μόνο κειμένου (2003 στην εφημερίδα Καθημερινή με τόμους των 8) ή με τόμους της πρωτότυπης εικονογράφησης (2013 στο Πρώτο Θέμα με τόμους των 5). Τη δεκαετία του '70, το ανάγνωσμα φιλοξενήθηκε στο περιοδικό Μπλεκ με τη μορφή κειμένου με λίγες, διάσπαρτες εικόνες.

 Ιστορικό και προσανατολισμός 
200 px|thumb|Το ανάγνωσμα του "Μ.Η." ως περιεχόμενο του περιοδικού ΜπλεκΤο περιοδικό κυκλοφορούσε υπό μορφή τριπλής έκδοσης, με δύο δηλαδή ανατυπώσεις εντός της ίδιας εβδομάδας και αγαπήθηκε πολύ από τις πρώτες μεταπολεμικές γενιές, σε μία προσπάθεια του δημιουργού του να αμβλύνει μέσω αυτού τις οδυνηρές συνέπειες του πολέμου, της κατοχής και του εμφυλίου σπαραγμού που είχαν μόλις προηγηθεί. Στόχος του Ανεμοδουρά, όπως ο ίδιος έχει αναφέρει σε συνεντεύξεις του, δεν ήταν τόσο η απόδοση υψηλών λογοτεχνικών εκφράσεων, όσο η χρήση λιτής και κατανοητής γλώσσας αλλά και η αποφυγή διχαστικών αναφορών, προκειμένου να επιτύχει την ανάδειξη αισθήματος πατριωτικής υπερηφάνειας και ομόνοιας, κάτι που πίστευε ότι είχε τόσο ανάγκη η "φουρνιά" των νεαρών κυρίως αναγνωστών εκείνη τη δύσκολη εποχή"Ο “Μικρός Ήρως και η εποχή του".

 Συντελεστές της έκδοσης 

 Μεταφορά, σχετικές εκδόσεις και εκδηλώσεις 
Το 1976 το Ελεύθερο Θέατρο παρουσίασε στο Άλσος Παγκρατίου το σπονδυλωτό έργο «Το τραμ το τελευταίο», όπου τους ρόλους του Γιώργου Θαλάσση, της Κατερίνας και του Σπίθα ερμήνευσαν αντίστοιχα ο Ντίνος Λύρας, η Υβόννη Μαλτέζου και ο Γιώργος Σαμπάνης. Στην εκδήλωση εκείνη ακούσθηκε για πρώτη φορά η σύνθεση (σε στίχους και μουσική δική του) του Λουκιανού Κηλαηδόνη «πού είσαι τώρα και σ' έχω χάσει, Μικρέ μου Ήρωα, Γιώργο Θαλάσση». Από κει και έπειτα, το ανάγνωσμα του Μικρού Ήρωα έχει μεταφερθεί αρκετές φορές στη θεατρική σκηνή με αρχή ένα δρώμενο σε ποιητικό λόγο με τίτλο "Ο Μικρός Ήρωας, το σκετσάκι" που παρουσίασε ο Ηλίας Λάγιος σε φεστιβάλ του περιοδικού Αντί που δόθηκε στο Γκάζι παρουσία και του ίδιου του Στέλιου Ανεμοδουρά, το καλοκαίρι του 1995"Ο Μικρός Ήρως - 50 χρόνια 2003" (επετειακή έκδοση). Ακολούθησε μια παράσταση η οποία δόθηκε το 2001 στη Θεσσαλονίκη, τιμής ένεκεν με το Δημήτρη Πιατά το ρόλο του «Σπίθα», αλλά και στο Λυκαβηττό στις 17 Ιουνίου της ίδιας χρονιάς"50 χρόνια Μικρός" (επετειακή έκδοση, 2003). Σχετική παράσταση, εξάλλου, διοργανώθηκε και από το Κρατικό Θέατρο Βορείου Ελλάδος σε σκηνοθεσία του Γιάννη Ρήγα.  Ο Γιώργος Νινιός ερμήνευσε το χαρακτήρα του Γιώργου Θαλάσση σε ένα δραματοποιημένο σκετς που παρουσιάσθηκε από την τηλεοπτική εκπομπή Νυχτερινός επισκέπτης του δημοσιογράφου Άρη Σκιαδόπουλου. Ένα βραχύβιο ραδιοσίριαλ από τον ραδιοφωνικό σταθμό Αθήνα 9.84 ασχολήθηκε επίσης με τη σειρά, σε επιμέλεια του Δ. Πιατά. Σημαντικές εκδηλώσεις για το "Μικρό Ήρωα" έλαβαν χώρα σε Αγρίνιο, Ορεστιάδα και Πάτρα, αλλά και στο Χολαργό (2006), με την τελευταία να έχει διοργανώσει ο «ο Σύλλογος Φίλων του Μικρού Ήρωα» (υπό την αιγίδα των εκδόσεων «Περιοδικός Τύπος», των Γιώργου και Κατερίνας Ανεμοδουρά). Στις περισσότερες από αυτές, κεντρικός ομιλητής ήταν ο δημοσιογράφος  Γιώργος Γ. Βλάχος, συγγραφέας του δίτομου έργου Μικρός Ήρως - Το λεξικό που κυκλοφόρησε το 2005 από τον "Περιοδικό Τύπο". Το Λεξικό παρουσιάσθηκε δις, στο ίδρυμα Μπενάκη για δημοσιογράφους και σε κεντρικό ξενοδοχείο της Αθήνας με παρουσία 1.000 ακροατών, την ίδια χρονιά της έκδοσής του. Βιβλίο για το "Μ.Η." έχει επιμεληθεί και ο Ηλίας Λάγιος, το οποίο κυκλοφόρησε από τις εκδόσεις Κατάρτι τον Ιούνιο του 2001. Έκθεση για το "Μ.Η." είχε οργανωθεί το 1996 στο Ψυχικό, όπως και στο Πνευματικό Κέντρο του Δήμου Αθηναίων, η οποία διάρκεσε 15 ημέρες (2003"Ο «Μικρός Ήρως» του Στέλιου Ανεμοδουρά στο Πνευματικό Κέντρο του Δήμου Αθηναίων"). Παλαιότερα είχε σχεδιασθεί μια προσαρμογή του έργου σε κινούμενα σχέδια, ενώ προτάθηκε και η παραγωγή κινηματογραφικής ταινίαςΓιώργος Βλάχος, "Η Ακρόπολη Κινδυνεύει" (εκδόσεις "ΜΙΚΡΟΣ ΗΡΩΣ", Αθήνα, Μάϊος 2017), σελ. 168: "Μικροηρωική πορεία", χωρίς ωστόσο κάτι από τα δυο να έχει ακόμη υλοποιηθεί.

 Σύνδεση με την πραγματικότητα και αντιδράσεις 
 ο.π. σελ. 23.

 Χαρακτηριστικά και επιρροή 
Ο Μικρός Ήρως ήταν το πρώτο, αμιγώς ελληνικό περιοδικόΑπόστολος Μαγγανάρης, πρόλογος έκδοσης συλλεκτικών τόμων του περιοδικού (1985) με pulp-fiction θεματολογίαΗλίας Κανέλλης, "Ο χώρος αυτού του παρακάτω", αφιέρωμα περιοδικού "Αντί", τεύχος 577, σελ. 38. Για τη συγγραφή του, ο Ανεμοδουράς δανείσθηκε στοιχεία ηρώων της παγκόσμιας λογοτεχνίας και μιας παράδοσης λαϊκής κουλτούρας από την οποία ήταν επηρεασμένος. Το ανάγνωσμα, γραμμένο σε επικό ύφοςΗλίας Λάγιος ως "Αλέξης Φωκάς"
 στο περιοδικό "Ωλήν" (1982)Γιώργος Κοροπούλης, "Για να γιορτάσουμε μια παιδική ηλικία", αφιέρωμα "Αντί", σελ. 53, ήταν επικεντρωμένο σε μια τριάδα κύριων χαρακτήρωνΓ. Κοροπούλης, ο. π., 52 που διέθεταν εκπληκτικές, σχεδόν υπερφυσικές ικανότητεςΠέτρος Μαρτινίδης, "Περί Μικρών και περί Μεικτών Ηρώων", περιοδικό "Αντί", τεύχος 577, σελ. 10. Ως περιοδικό επηρέασε τους ευαίσθητους νεαρούς αναγνώστεςΑπόστολος Μαγγανάρης, συνέντευξη στο περιοδικό "Ωλήν" (1982) των δεκαετιών του '50 και του '60Λεωνίδας Βαλασόπουλος, "Ο υπεράνθρωπος που έγινε... άνθρωπος και άλλες ιστορίες",
 "Αντί", τεύχος 577, σελ. 26, όταν ακόμη η Αθήνα ελάχιστα διέφερε από την εικόνα που είχε κατά τα χρόνια της κατοχής. Έτσι, οι περισσότεροι από τους αναγνώστες του εντύπου ταυτίστηκαν με τους πρωταγωνιστές τουΚοροπούλης, ο.π., σελ. 55 και αυτό αποδεικνύεται από τις "μάχες" που παίζονταν από παιδιά στους δρόμους και όπου οι συμμετέχοντες μιμούνταν τους ήρωες της ιστορίαςΤάσος Καπερνάρος, "Ο Κλεομένης", αφιέρωμα περιοδικού "Αντί", σελ. 48. Έχει διατυπωθεί η άποψη, ωστόσο, πως ο Μικρός Ήρωας δεν επηρέασε ούτε στο ελάχιστο τη νέα γενιά της εποχής του, ούτε αναφερόταν στην Εθνική Αντίσταση, αλλά εξυπηρετούσε τα συμφέροντα της κυβέρνησης του μετεμφυλιακού, δυτικόφιλου ελληνικού κράτουςΠαναγιώτης Βενάρδος, "Ο Μικρός Ήρωας του Πειραιά", αφιέρωμα περιοδικού "Αντί", σελ. 46. Το ανάγνωσμα κατηγορήθηκε επίσης, για πουριτανισμόΓιώργος Μπράμος, αφιέρωμα "Αντί", σελ. 50: "Το Παιδί-Τέρας". Μέσω του εντύπου πάντως, διαμορφώθηκε μια συγκεκριμένη κουλτούραΗλίας Κανέλλης, ο.π. που διατηρεί έως και πρόσφατα τα χαρακτηριστικά που την ανέδειξαν. Χαρακτηριστικές είναι οι δηλώσεις αρκετών Ελλήνων πολιτικών, όπως αποτυπώθηκαν κατά καιρούςΟι Δημήτρης Αβραμόπουλος, Απόστολος Κράτσας και Μιχάλης Παπαγιαννάκης καταθέτουν τις απόψεις και τις αναμνήσεις τους από το "Μικρό Ήρωα" στις σελ. 56-57 του περιοδικού "Αντί" (τεύχος 577, 5-5-1995). Επίσημα δηλωμένοι φίλοι του Μικρού Ήρωα έχουν δηλώσει οι Νίκος Κωνσταντόπουλος, Γιάννης Δημαράς, Θόδωρος Κασσίμης, Σπύρος ΟρνεράκηςΓιώργος Ανεμοδουράς, εφημερίδα "ΤΑ ΝΕΑ", φύλλο 21/2/2003. Για την έκδοση του περιοδικού, ο Μανώλης Γλέζος ευχήθηκε κάθε επιτυχίαΧειρόγραφο ευχητήριο με την υπογραφή του Μ. Γλέζου και ημερομηνία 21 Φεβρουαρίου 2003,
 στη σελ. 2  της επετειακής έκδοσης "Ο Μικρός Ήρως" (1953 - 2003). Στις 6 Νοεμβρίου 1997 το περιοδικό και ο δημιουργός του τιμήθηκαν από το Δήμο Αθηναίων"50 χρόνια Μικρός Ήρως, οι σταθμοί", επετειακή έκδοση (2003).

 Περίοδοι έκδοσης 
Το περιοδικό από την πρώτη κυκλοφορία του έχει ανατυπωθεί και επανεκδοθεί πολλές φορές.
1η έκδοση (1953 - 1968, συνολικά κυκλοφόρησαν 798 τεύχη μέχρι το 1968 όπου η κυκλοφορία του περιοδικού ανεστάλη επειδή η δύο εβδομάδων διακοπή της κυκλοφορίας όλων των εντύπων που επέβαλλε το δικτατορικό καθεστώς σε συνδυασμό και με άλλους παράγοντες, κατέστρεψαν το περιοδικό όπως ανέφερε χαρακτηριστικά σε συνέντευξή του ο εκδότης και συγγραφέας του περιοδικού Στέλιος Ανεμοδουράς).

Από το 1961 το περιοδικό κυκλοφορούσε 2 φορές μέσα στην ίδια εβδομάδα (με την ένδειξη "Ανατύπωσις") και από το 1966 τρεις φορές, τις Τρίτη, Πέμπτη και Σάββατο.

Οπότε διαμορφώθηκαν οι εξής εκδόσεις:

2η έκδοση (1961 - 1968)
3η έκδοση (1966 - 1968)

Εν συνεχεία:


4η έκδοση (1976): Εβδομαδιαίο περιοδικό (κείμενο με εικόνες) το οποίο περιείχε και άλλες εικονογραφημένες ιστορίες. Εκδόθηκαν 28 τεύχη ("Γενικαί Εκδοτικαί Επιχειρήσεις Ο.Ε."). Εικονογράφηση εξώφυλλων από το Βύρωνα Απτόσογλου.
5η έκδοση (1985-1987) Κυκλοφόρησαν 100 τόμοι των 8 τευχών εκτός του τελευταίου που περιείχε 6  υπό μορφή κειμένου μόνο χωρίς εικόνες ("Περιοδικός Τύπος Α.Ε.").


6η έκδοση (2000): Σε τεύχη η έκδοση έφτασε τον αριθμό 104 τεύχη και στη συνέχεια κυκλοφόρησαν μεμονωμένα μαζί με ένα τόμο του 1985 ("Περιοδικός Τύπος Α.Ε.").

Στη συνέχεια (28η Οκτωβρίου 2003) κυκλοφόρησε ο πρώτος τόμος (1985) από την εφημερίδα Η Καθημερινή και την επόμενη χρονιά (28η Οκτωβρίου 2004) κυκλοφόρησε ο δεύτερος τόμος από την ίδια εφημερίδα.

7η έκδοση (2013): Κυκλοφόρησαν 6 συλλεκτικοί τόμοι των 5 τευχών από την εφημερίδα Πρώτο Θέμα. Η 7η έκδοση συνεχίζεται έως και σήμερα από την νέα εκδοτική εταιρία του Λεωκράτη Ανεμοδουρά "Comics & Crosswords Publications Ε.Ε. / Εκδόσεις Μικρός Ήρως". Από την προαναφερόμενη εταιρία κυκλοφόρησαν δύο τόμοι (7,8) και στη συνέχεια η έκδοση διακόπηκε λόγω οικονομικών προβλημάτων. Την 8η και 15η Ιουνίου 2014  κυκλοφόρησαν  2 ακόμα τόμοι από την εφημερίδα Ελεύθερος Τύπος της Κυριακής ενώ η έκδοση συνεχίσθηκε  από την εταιρία "Comics & Crosswords Publications Ε.Ε. / Εκδόσεις Μικρός Ήρως". Στην πορεία του εκδόθηκαν συνολικά 40 τόμοι (τεύχη 1-200), 6 Ειδικές Εκδόσεις και διάφορες ιστορίες που εκδόθηκαν σε άλλες εκδόσεις (π.χ. "Ήρωες του Στέλιου Ανεμοδουρά")

 "Εικονογραφημένος Μικρός Ήρως" 

1η έκδοση (1η Ιουλίου 1968 - 1971, "Γενικαί Εκδοτικαί Επιχειρήσεις Ο.Ε.") Εκδόθηκαν 64 15θήμερα τεύχη, με επεισόδια από την 1η έκδοση από το τεύχος 90 και μετά, σε πλήρη εικονογράφηση-μορφή κόμικς.
2η έκδοση (2004 - 2005) Αναπαράχθηκαν 15 συλλεκτικοί τόμοι σε επιμέλεια Νίκου Ζώη ("Περιοδικός Τύπος Α.Ε.").


3η έκδοση (ένα τεύχος, 2007) σε επιμέλεια Νίκου Ζώη και εικονογράφηση Κώστα Φραγκιαδάκη ("Περιοδικός Τύπος Α.Ε.").

 Κεντρικοί χαρακτήρες 
 Γιώργος Θαλάσσης 

Ο Γιώργος Θαλάσσης είναι ένα έφηβο παιδί, ορφανό από πατέρα και άριστος γνώστης πολεμικών τεχνών, το οποίο αποφασίζει να δώσει τον υπέρ πάντων αγώνα για την απελευθέρωση της Ελλάδας από το ζυγό των κατακτητών, κατά τη διάρκεια της τριπλής κατοχής της Ελλάδας, από Γερμανούς, Ιταλούς και Βούλγαρους.

Πιστοί σύντροφοι στις προσπάθειές του στέκονται η αγαπημένη του Κατερίνα, με την οποία τον συνδέει πλατωνική ερωτική σχέση και το "αιώνια πεινασμένο παιδί", ο ευτραφής, καλοκάγαθος "Σπίθας".

 Κατερίνα 
Η Κατερίνα (γνωστή επίσης και σαν Νίκη, το Κορίτσι-Φάντασμα ή Ελλάς η Γαλάζια Θύελλα) είναι ένθερμη πατριώτισσα, δυναμική αγωνίστρια με γνώση πολεμικών τεχνών"Κατερίνα: Το θηλυκό Παιδί - Φάντασμα", Λεύκωμα - Ημερολόγιο 2004, έκδοση "Σύλλογος Φίλων Μικρού Ήρωα" & "Περιοδικός Τύπος Α.Ε.", υπεύθυνη έκδοσης: Κατερίνα Ρωσσίου - Ανεμοδουρά, σελ. 130, ευαίσθητηΓιώργος Κακουλίδης, "Το ευαγγέλιο του σύγχρονου τρομοκράτη", περιοδικό "Αντί", τεύχος 577 της 5 Μαΐου 1995, σελ. 44 και μάλλον ερωτευμένη με το βασικό πρωταγωνιστή της σειράς. Η πένα του σχεδιαστή εμφανίζει, αρχικά, την Κατερίνα σαν μικρό κορίτσι που έχει τα μαλλιά του πλεγμένα σε κοτσίδες, για να την μεταμορφώσει, μέσα σε λίγα τεύχη, σε μια καλοσχηματισμένη κοπέλαΓιώργος Βλάχος, "Ο Μικρός Ήρως - Το Λεξικό, από το Α έως το Ω" (έκδοση "Περιοδικός Τύπος Α.Ε.", Αθήνα, 2004), σελ. 106. Με την Κατερίνα, ο σεναριογράφος Στ. Ανεμοδουράς, φρόντισε να δημιουργήσει έναν αμόλυντο και αγνό χαρακτήρα, αφού γνώριζε ότι το διήγημά του απευθυνόταν, κυρίως, σε νεαρά παιδιά. Έτσι, περιορίσθηκε στο να αφήνει μόνο κάποια αμυδρά υπονοούμενα για τη μεγάλη συμπάθεια που αναπτύχθηκε μέσα στα κείμενά του) ανάμεσα στο ζεύγος Γιώργου-Κατερίνας, μη θέλοντας να εκτρέψει το έργο του από τη βασική κατεύθυνση (αγώνας για την ελευθερίαΓιώργος Βλάχος, "Ο Μικρός Ήρως", επετειακή έκδοση (2003) για τα 50 χρόνια του αναγνώσματος, σελ. 13), μετατρέποντάς το σε αισθηματικό μυθιστόρημα. Η παρουσία της, έχει υποστηριχθεί, ότι αποτελούσε ένα θετικό εμπορικό εύρημα, προκειμένου το περιοδικό να διαβάζεται και από κορίτσιαΠαναγιώτης Βενάρδος, "Ο Μικρός Ήρωας του Πειραιά", περιοδικό "Αντί", τεύχος 577 της 5 Μαΐου 1995, σελ. 46. Φυσιογνωμικά, δοσμένη μέσα από την πένα του Βύρωνα Απτόσογλου που από το τεύχος 17 της είχε προσδώσει σωματότυπο θελκτικής δεσποινίδαςΆρης Μαλανδράκης, "Οι κυνηγοί της χαμένης εικόνας", περιοδικό "Αντί", τεύχος 577, σελ. 33. Το ρόλο της έχει ερμηνεύσει σε θεατρική παράσταση η Κατερίνα Παπουτσάκη.

Ο ίδιος ο δημιουργός της, θεωρούσε την Κατερίνα ως διάδοχο της "Αστραπής", του γυναικείου χαρακτήρα που είχε εμπνευστεί στο πρώτο του έργο, τον ΥπεράνθρωποΣυνέντευξη Στ. Ανεμοδουρά στο περιοδικό "Αντί" (τεύχος 577, 5 Μαΐου 1995). Η Κατερίνα είναι το κεντρικό πρόσωπο στην ιστορία με τίτλο "Η Κατερίνα κινδυνεύει" την οποία συνέγραψε ο Γιώργος Βλάχος και περιέχεται στο βιβλίο «Ήρωες του Στέλιου Ανεμοδουρά» που κυκλοφόρησε από τις εκδόσεις "ΜΙΚΡΟΣ ΗΡΩΣ" (2015).

 Σπίθας 

Ο Σπίθας είναι έφηβος με μικρή διανοητική καθυστέρηση και απόλυτα αφοσιωμένος φίλος του Γιώργου Θαλάσση στον αγώνα τους κατά τη διάρκεια της Κατοχής, εναντίον των Γερμανών, Ιταλών και Βουλγάρων κατακτητών. Μαζί με την Κατερίνα, συνιστούν μια ακαταμάχητη τριάδα ηρώων.

 Δευτεραγωνιστές 

Αντίπαλοι
Μεταξύ των περίπου 150 εχθρικών πρακτόρων, κατασκόπων και αντιπάλων που εμφανίσθηκαν στο ανάγνωσμα, ξεχωρίζουν οι Σεϊτάν Αλαμάν, "Φροϊλάιν Χ", "Κόρακας", "Τζαναβάρ", "Γολιάθ", "Τσιν-Τσιν", "Γιαχαμούτο Κοτούλα", "Μαριλένα", "Πράκτωρ Ντράκουλα", "Νάνος", "Ωραίος", "Γεράκι" κ.ά.
Εξωτερικοί σύνδεσμοι
 Επίσημη ιστοσελίδα
 Ο επικεφαλής των εκδόσεων «Μικρός Ήρως» μιλά στο Documento

Παραπομπές

Κατηγορία:Ελληνικά κόμικς
Κατηγορία:Ελληνικά περιοδικά